**ZÁPISNICA**

**zo zasadnutia Rodičovskej rady pri Základnej škole**

**Spojenej školy sv. Košických mučeníkov, Čordákova 50, Košice**

**Termín konania:** 04. 10. 2022, 16:30 hod.

**Miesto konania:** Spojená škola sv. Košických mučeníkov, Čordákova 50, 040 23 Košice

**Prítomní :** - podľa prezenčnej listiny

- hostia: p. riaditeľka RNDr. Adriana Bariová, p. zástupkyňa Mgr. Martina Saitz

**Program schôdze:**

1. **Voľba štatutárnych orgánov**
2. **Stav financií RR v šk. roku 2022**
3. **Prerokovanie žiadostí o finančné príspevky**
4. **Rôzne**
5. **Voľná diskusia**

Zasadnutie Rodičovskej rady otvorila modlitbou a privítaním p. predsedníčka RR Annamária Kočišová, ktorá prítomných oboznámila s programom.

***K bodu 1:***

Zvolení členovia vo funkciách na základe hlasovania členov RR:

* Predseda: p. Kočišová
* Tajomník: p. Gažiová
* Hospodár: odložené na online hlasovanie
* Predseda revíznej komisie: p. Hnátová
* Člen revíznej komiesie: p. Rychnavská
* Predseda stravovacej komisie: p. Woloszynová
* Člen stravovacej komisie: p. Olexová

***K bodu 2:***

Pani Matvijová , hospodár RR informovala o stave financií; na účte ku 30.09.2022 je cca 4836 eur. Postupne budú pribúdať rodičovské príspevky za školský rok 2022.

Boli schválené paušálne výdavky na šk.r. 2022/23, a to:

2022/23 2021/22

|  |  |  |  |
| --- | --- | --- | --- |
| Uvítanie prvákov | 70 | 70 |  |
| Komparo-testovania žiakov | 650 | 650 |  |
| Reprezentácia školy + súťaže/Slávik, HK,ANJ olympiáda/ | 500 | 500 |  |
| Karneval I.-II. Stupeň | 150 | 150 |  |
| Katarínska zábava | 50 | 50 |  |
| DOD | 50 | 50 |  |
| Mikuláš 1,5 na žiaka- 355 žiakov | 532,5 | 504 |  |
| Deň detí 1,5 na žiaka | 532,5 | 504 |  |
| Zápis na ZŠ | 150 | 150 |  |
| Knihy-odmeny na koniec šk.r. I.-II. St. | 360 | 360 |  |
| Výlet 9. ročník, 10 eur na žiaka- 20 žiakov | 200 | 300 |  |
| Notár + poplatky | 100 | 120 |  |
| Príspevky na časopis Čordáčik | 200 | 200 |  |
| Príspevky na časopis Jabĺčko | 120 | 120 |  |
| Kytice na záver šk.r. | 30 | 30 |  |
| Kolok ŠvP, príspevok na ŠVP na triedu | 50 | 50 |  |
| Príspevok na kultúrne podujatia 3 eurá na žiaka | 1065 | 1008 | pôvodne 2 eurá na žiaka/návrh 3 eurá |
| Príspevok na činnosť ŠKD : 0,5 eur/žiaka/na mesiac; 151 žiakov | 755 | 400 |  |
| Veľkonočný dar rodičom | 0 | 336 |  |
| Duchovná obnova- 100 eur na triedu/3 triedy | 300 | 0 |  |
|  | **5865** | **5552** |  |

Príspevok na činnosť ŠKD sa zvýšil na sumu 755 eur (navýšenie o 0,5 eur na žiaka za mesiac). V tomto šk. r. bol zrušený príspevok na veľkonočný dar. Príspevky na šk. akcie ako Mikuláš a Deň detí, príspevok na kultúrne podujatia, príspevok na výlet deviatakov boli upravené na aktuálny počet žiakov.

***K bodu 3:***

Pani zástupkyňa II. stupňa, Mgr. Martina Saitz, požiadala RR o príspevok na duchovnú obnovu pre žiakov 8. a 9. ročníka (spolu 3 triedy). RR odhlasovala príspevok vo výške 100 eur pre každú triedu. Rodičovská rada súhlasila, aby sa príspevok na duchovnú obnovu stal paušálnym výdavkom, nakoľko chce osobitne podporiť takúto aktivitu.

***K bodu 4:***

* Príspevok na Ateliér VV – realizácia pre II. stupeň – využívajú ho všetky triedy II. stupňa
* Uprednostňovanie bezhotovostných platieb cez účet RR – výbery hotovosti sú vysoko spoplatňované
* Opatrenia ako reakcia na zvyšovanie energií – v prípade, že to situácia bude vyžadovať, vedenie školy uvažuje nad možnosťou skráteného vyučovania v zimných mesiacoch, je pripravený krízový plán, rodičia budú včas informovaní
* Financovanie žalúzií – v tomto šk. roku neplánuje realizáciu výmeny okien v triedach, a teda RR sa zhodla na fakte, že výmena nových žalúzií by bola neekonomická. RR navrhuje dočasné riešení – závesy v jednotnom dizajne pre všetky triedy. RR požiada Košickú arcidiecézu o vyhlásenie zbierky vo farnosti Božieho milosrdenstva na tento zámer. V prípade nedostatku vyzbieraných zdrojov na tento zámer, bude dofinancovanie na strane jednotlivých tried, ak budú mať záujem o toto riešenie.
* Návrh na výmenu okien – v tomto školskom roku škola nebude realizovať výmenu okien, z dôvodu nedostatku finančných zdrojov, priemerná suma potrebná na výmenu okien v jednej triede je 5 tis. eur
* Žiadosť o dataprojektor do 4.A – RR navrhla osloviť zahraničné farnosti o príspevok formou zbierok v kostoloch na kúpu nových interaktívnych monitorov pre našu školu. Škola by chcela vymeniť dataprojektory práve za interaktívne monitory, ktoré reflektujú moderné vzdelávacie prístupy. Momentálne vlastnými zdrojmi nedisponuje.
* Riešenie problematiky parkoviska pred školou - voda sa tam drží, je ťažké dostať sa v suchu do školy – ide o miesto, ktoré je pod záštitou školy – vedenie školy bolo informované o problematike. Priestor priamo pred školou patrí ku škole, oprava sa dá realizovať iba vo vlastnej finančnej réžii. Pred pár rokmi bol priestor upravený novým povrchom.

***K bodu 5:***

* Diskusia o čipoch – v prípade, že je čip nefunkčný, je potrebné kontaktovať triedneho učiteľa a zistiť dôvod. Žiak nezodpovedá za funkčnú poruchu čipu.
* Diskusia o zlom stave sociálnych zariadeniach na škole – nutnosť rekonštrukcie – členovia RR oslovia rodičov v triedach o finančnú podporu pre splnenie tohto cieľa prostredníctvom darovacieho účtu, ktorý je uvedený na stránke školy a taktiež osloví zahraničné farnosti o finančnú podporu na tento účel
* Návrh na opätovný bulletin s číslami účtu a informáciami o platbách na začiatku školského roka (môže byť aj v elektronickej podobe) aspoň pre prvé ročníky.

***Opatrenia pre RR:***

Zástupcovia jednotlivých tried budú informovať rodičov žiakov v triedach prostredníctvom EDUPAGE o výške rodičovského príspevku do RR vo výške 17 eur za rodinu aj s uvedením účtu a variabilného symbolu.

Zároveň pripomenú aj možnosť využívania darovacieho účtu, s uvedením účelu príspevku, napr. toalety, parkovisko a pod.

Po prerokovaní všetkých bodov programu bola schôdza ukončená modlitbou.

V Košiciach dňa 07. 10. 2022 Zapísala: Michaela Gažiová